**Ақмола облысы**

**Зеренді ауданы**

**«Жолдыбай негізгі мектебі» КММ**



**Жауапты: Қыдырбеков Б.З.**

**Тексерген ТІМ: Біркенова О.Е.**

**2016-2017 оқу жылы**

**25 мамыр –«Соңғы қоңырау» мерекесіне арналған салтанатты жиынның бағдарламасы**

**Мақсаты: «Соңғы қоңырау» үлкен мереке екенін балаларға жеткізе білу, білімге деген құштарлығын арттыру, еліміздің білімді, тәрбиелі азаматтарын елжандылыққа тәрбиелеу.**

**Көрнекілігі: ҚР гимнін ойнату, мектептің бітіруші 9-сыныпқа арналған «Жас түлек-2017» атты банер, шарлар, гүлдер, қоңыраудың суреті,ұлағатты қанатты сөздер.**

1. **Шақыру билетін қонақтарға тарату, хабарландыру жазып, ілу.**
2. **1-сынып оқушыларын дайындау**
3. **Музыка дайындау**
4. **Мерекелік жиынның бағдарламасын дайындау**
5. **Өтетін жерді безендіру**

9 сыныптарға арналған «Соңғы қоңырау» салтанатты жиынының сценарийі.

-----Фанфары   
-----Жүргізушілер шығады:    
 **жүргізуші:** -Қайырлы күн, ұстаздар, оқушылар!

**жүргізуші:** -Армысыздар, аналар мен, қонақтар! «Қош бол, алтын ұя мектебім!» атты салатанатты жиынға жиналған қауым.

**жүргізуші:-** Құрметті оқушылар, аяулы ұстаздар, ата-аналар мен қадірменді қонақтар! Мектеп өмірінде дәстүрге арналған мектеп бітірушілерге арналған «Қош бол, алтын ұя мектебім!» атты салатанатты жиынымызды ашық деп жариялаймыз!

**жүргізуші:** - Батырлыққа уызынан жарыған   
 Ер түркіні жалауынан таныған.   
 Өзі батыр, өзі әнші халыққа   
 Жарасады жігер берер әнұран. 

**Қазақстан Республикасының Гимні орындалады**

**жүргізуші:--**Бұл күн – мектеп тарихында , мектеп бітіруші түлектер есінде мәңгі өшпейтін күн.

**жүргізуші: -** Жас жүректің өмірлік құштары –гүл,   
 Бағбан - ұстаз баулыған құстары бұл.   
 Қоштасып бүгінгі күн ұясынан   
 Сол құстардың бір тобы ұшқалы тұр.

**жүргізуші:-** Бітіруші түлектерді құрметпен ортаға шақырамыз. Қошеметтеп қарсы алыңыздар! (Дауыстап оқып тұрады. Қолдарында шар мен гүл)

1. **Айтмағамбетова Айнаш Өмірбекқызы**
2. **Есетова Айзада Нұрланқызы**
3. **Қыдырбеков Мерей Мырзабекұлы**

**Сынып жетекшісі – Қыдырбеков Болатбек Зұлқарнайұлы /музыка әуенімен келіп сапқа тұрады/**

Бүгінгі салтанатты жиын қонақтарымен таныстыруға рұқсат етіңіздер: /келген қонақтармен таныстырады/

1.Садвокасов Руслан Досжанович - Симферополь селолық округінің әкімі

2.Есмағұлова Күлшария Тақылақызы – зейнеткер ұстаз

3.Жанабергенова Уазипа Абуляисқызы-зейнеткер ұстаз

4.Әбілмаженов Манат Шияпұлы – мәртебелі қонақ

5.Искакова Жібек Мәмзеқызы – 1сынып мұғалімі

6.Әбілмаженова Гүлнар Бәгізқызы – даярлық топ мұғалімі

**жүргізуші:**

Мектебіміз өркендесін , өссін деп,

Асқар таудың шыңдарынан өтсін деп

Ерінбей еңбек еттіңіз,

Биікке талай жеттіңіз.

Үлгі алып сізден шәкірттер,

Ақниет арнап жүректен.

Сәт-сапар бізге тілеңіз!- құттықтау сөзді

**мектеп директоры Бекишов Ардақ Болатұлына береміз.**

**жүргізуші:** Құттықтау сөз кезегін оқу ісінің меңгерушісі

**Қыдырбеков Болатбек Зұлқарнайұлына береміз.**

**2016-2017 оқу жылын үздік бітірген оқушыларды марапаттау**

1.3-сынып оқушысы Сұлтанбекова Айдана

2.5-сынып оқушысы Болат Диас

3.7-сынып оқушысы Шоғырмақова Адель

**Жыл бойы мектеп өміріне белсене қатысқан оқушыларды марапаттау.**

**жүргізуші:**

-Тек жүректен арналар сөзіміз де,   
 Жақсылыққа жаралған жүрегіңіз.   
 Сөз берейік құрметпен өзіңізге   
 Шәкірттерге арналсын тілегіңіз. 

Сөз кезегі бүгінгі жиынымыздың құрметті қонағы Симферополь селолық округінің әкімі **Садвокасов** **Руслан Досжанұлына** беріледі. 

**жүргізуші:** Ардақты асыл мекен мектебіме,

Аяулы асыл жандар көп келеді.

Құрметпен қонақтарға сөз берейік,

Жақсы сөз жанға ыстық нәр береді .

Бүгінгі салтанатты мерекеміздің мәртебелі қонағы **Әбілмаженов Манат Шияпұлына** құттықтау сөз кезегін береміз.

**жүргізуші: -** Ғұлама білгіш ғалымнан   
 Оқушы жас жалыннан   
 Жазушыдан, ақыннан   
 Ел қорғаған батырдан   
 Мың бұралған бишіден   
 Ой тербетекен күйшіден   
 Оқыған жас кәріден   
 Оқушының бәрінен

**Бәрі хормен: Ұстаздарға мың алғыс!**

**жүргізуші:**

Болдыңдар ғой кіп-кішкентай балдырған,

Еркелікпен талай есті талдырған.

Енді жерді жеті айналып шықсаң да,

Балалық шақ қайта келмес алдыңнан.

Сәби қылық бойыңызға жарасқан,

Сәл нәрсеге төбелескен, таласқан.

**Сөз кезегі мектеп бітіруші түлектерге беріледі.**

**9-сынып оқуылары:**

**Ән: «Ұстазым» хор.**

**1.Айнаш**

Білім менен ақыл-ойды жиып кең,

Қиындықты нық көтеріп иықпен.

Сан асудан асып өтіп сүрінбей,

Барлық бала көрінсін тек биіктен!

Жұмысты ойлап қаншама ұстаз жалықты,

Қаншама ұл-қыз өзін жақсы танытты.

Оқу енді басталды деп жүргенде

Міне, соңғы қоңырау кеп қалыпты.

**2.Мерей**

Сарқып бізге сөздеріңді сыр тұнған,  
 Жігеріңді толқындардай бұлқынған,  
 Даналықпен жанымызға нұр құйып,  
 Сіңіруге бойымызға ұмтылған.

Шәкірттерді сусындатқан біліммен,  
 Мейірімің ақ жүзіңнен білінген.  
 Ұмытпаймын есіміңді ұстазым,  
 Жүрегімнің нақ төрінде ілінген.  
**3.Айзада**

Оқу бітіп көңілдер де жайлансын,

Барлық шәкірт сынақтарға сайлансын,

Ата-ананың ұл-қызына ғана емес,

Бүкіл елдің жұлдызына айналсын!

Жүрек толқып қоңыраудың үнінен,

Тақпақ жаттап қанша бала түнімен.

Ұстаздарға арнау айтып бүгін кеп

Құттықтауда соңғы қоңырау күнімен!

Игіліктен теріп маржан-жақұтты,

Ізгілікке арнаған бар уақытты.

Қиындықтан қаймықпаған ешқашан,

Барлық ұстаз бола берсін бақытты!

**8.** Құрметті ұстаздар, біз сіздер оқытып жүрген барлық пәндерді ардақтаймыз, сөздеріңізді ықыласпен ынта қойып тыңдап, пән атаулыны зер салып оқып, үйреніп алдық.Әрбір пән мұғаліміне жан-жақты білім бергені үшін алғысымыз көп.

**Хормен: -Сіздерге мың алғыс!**

**жүргізуші:** Жұмыста ылғи қайсар-ды,

Көрмейміз мұндай жайсаңды,

Ұжымның мықты ұстазы

Гүлнар апайды айтсаңшы

Сөз кезегін алғаш даярлықта қалам ұстатып , әріп танытқан апайлары

**Әбілмәженова Гүлнар Бәгізқызына** беріледі.

**Айзада:**Алғашқы ұстаз анамызбен тең келеді,

Бар асылын бізге жиып мол береді.

Қанатымен су себелеп асыл жан,

Баласындай шын жүректен хан көреді.

**Мерей:**Ақылшым,асыл ұстазым,

Жолымды айқын нұсқадың

Жаныма кеп қанша сен,

Қолыма қалам ұстаттың

Сөз кезегін әліппені үйреткен алғашқы ұстаз **Искакова Жібек Мәмзеқызына** береміз.

**Айнаш:**Күмбірлей күй естілсе домбырадан   
Көңілге шаттық сезім қондырар ән.   
 Шымырлай шыққан кезде шырқау көкке

Елітіп тұла бойың балбыраған.   
**Ән: «Ұстазым» хор**

**жүргізуші:** Құттықтау сөз кезегін тәрбие ісінің меңгерушісі **Біркенова Орындық Еслямбекқызына береміз.**

Сынып жетекші –екінші аяулы ағам,

Біздерден өнегесін аямаған.

Оқысын, білім алсын, үйренсін деп,

Түлекке қамқоршы, сая болған.

Ағамдай сыр шерткен,

Ақыл-білім үйреткен.

Ана тілін оқимын,

Ерекше зор құрметпен

**І жүргізуші:** Бар тілегін жүрегімен бірге өткізген сынып жетекшісі **Қыдырбеков Болатбек Зұлқарнайұлына** сөз береміз.

**жүргізуші**:- Абзал жандар биік тұлға байсалды,   
 Құшақ жайып төл мерекең қарсы алды.   
 Түлектерге жарқын тілек білдіріп,   
 Құттықтайды бүлдіршіндер баршаңды. 

Құттықтау кезегі бірінші сынып бүлдіршіндеріне беріледі.

**9-сынып оқушылары : Құрметті 1-сынып бүлдіршіндері, болашақта аяулы мектебіміздің намысын қорғап, тұғырын биіктететін, біздің ізімізді басатын сендерсіңдер. Үлкенді сыйлап, айтқан ақылын тыңдап, еліміздің биік белестерінен көрініңіздер.**

**1-сынып оқушыларына кілт тапсыру.**

**Ән: «Алтын ұя мектебім» хор.**

- Аяқтап бүгін мектепті   
 Гүл мен шарға толды қолдарың.   
 Шаттықтан тіпті ес кетті ,   
 Сәт-сапар болсын жолдарың.

**Жүргізуші**: Шашу. Шашу шашайық,

Ақ сандықты ашайық.

Бұл мереке, бұл тойдың,

Бастаңғысын жасайық.

**І жүргізуші:** Жақсы шәкірт азамат атанады,   
 Халқынан ата-анадан бата алады.   
 Ұрпағына айтсын деп ақ тілегін,   
 Ортаға шақырайық ата-ананы.   
Сөз кезегі құрметті де қадірлі ата-аналарымыз атынан:------------------------------------------------------------------------------------------------------------------------------------береміз.

**Ән: «Анашым» орындайтын 9-сынып оқушылары**

**жүргізуші:** Көрмеген артық сөйлеп артық күліп,   
 Шәкірттерін баулыды тәртіпті қып.   
 Шақырайық вальске түлектерді   
 Қоштасудың вальсін айтып тұрып.

**«Қоштасу вальсі».** Ортаға бітірушілер ән әуенімен шығып , вальске билейді.

.

**жүргізуші:** Бүгінгі күн – жас түлектің жаңа өмір баспалдағына жолдама берілетін күн.

Тек биіктеп самғай беріңдер көгершіндер.   
 Көгершіндей самғаңдар түлектерім,   
 Орындалсын өмірде тілектерің.   
 Үнімен соңғы естіген қоңыраудың. 

**Ән: «Қош бол, мектебім» хор.**

**жүргізуші:** Ән мен жырлар тау суындай ағылсын,

Қуаныштың ұшырайық, ақ құсын.

Ал, халайық, жиналыңдар бұл тойға,

Соңғы қоңырау, соңғы дабыл қағылсын.

Қадірменді халайық! Міне, бүгінгі мерекеміздің жан толқытар сәті де келген секілді. Сондықтан, 2016-2017 оқу жылының ***Соңғы қоңырау соғу рәсімі құрметпен түлектерге беріледі.***

**жүргізуші:** Осымен салтанатты соңғы қоңырау жиынын жабық деп жариялай отырып, жазғы демалысты жақсы өткізіп, келесі оқу жылына амандықпен жолыққанша.

**Хормен**: Келесі жолыққанша күн жақсы, сау-саламатта болыңыздар